**Norsk Trevare i dag**

Norsk Trevare er bransjeforeningen for norske trevareprodusenter. Vi har over 200 medlemsbedrifter som produserer bad og kjøkken, dører, trapper, vinduer, samt spesialinnredning i tre. Våre medlemsbedrifter omsetter for over 8 mrd kroner og har til sammen mer enn 5500 ansatte.

**Gjennom kommunikasjon, kompetanse og medlemsfordeler skal vi bidra til å forenkle og berike medlemmenes hverdag.**

**Plattform**

Vi samarbeider når vi kan og konkurrerer når vi må! Gjennom gode møteplattformer søker vi løsninger på felles utfordringer for å styrke bransjens konkurranseevne.

***Sagt om Trevaredagene 2014:***

*"Helt topp opplegg både faglig, sosialt og ikke minst en glimrende jobb av de som har planlagt og arrangert - og vi melder oss på nå til neste gang"*

*"Dette arrangementet var laangt over det jeg hadde forventet. Sjelden om ikke aldri har jeg tidligere følt at en så stor del av innholdet traff meg."*

*"Flott arr. med mange bra innlegg ! / Fantastisk god mat !! / Kjekt å treffe så mange positive folk. / Veldig bra jobbet og levert av ansatte i Norsk Trevare"*

**Aktiviteter**

* Landsmøte
* Trevaredagene
* Tekniske fagdager
* Bransjeforum
* Trevareskolen
* Lokalforeningsmøter
* Opplæringskonferansen

**Kompetanse**

Vi er opptatt av utvikling, og vi forsøker å ligge i forkant. Kompetanse og videreutvikling er nødvendig for at bransjen skal bestå i mange år fremover. Fordi vi har en bred kontaktflate kan vi ofte gi bedriftene råd om "best practice", eller vi søker gode bransjeløsninger i fellesskap bl.a i våre fagforum. Vi bidrar også i arbeidet med utviklingen av læreplanen, i dialog med både bedrifter og myndigheter, slik at den er i tråd med hva industrien trenger.

**Trevareskolen**Gjennom Trevareskolen tilbyr vi kurs innenfor ledelse, salg, markedsføring, HMS og arbeidsrett. Vi holder kurs for CNC operatører, verktøyskurs og vi tilrettelegger kurs etter behov i samarbeid med medlemmene.

**Rekruttering**

Behovet for faglært ungdom er stort. Norsk Trevare jobber for at ungdom skal ha en relevant utdanning i forhold til næringens behov. Vi samarbeider tett med opplæringskontorene, og vi arbeider med flere konkrete rekrutteringsprosjekter i deler av landet der behovet er stort.

**Næringspolitikk**

Vi jobber for å ivareta lønnsomheten i bransjen.

Norsk Trevare arbeider for å fremme medlemmenes felles interesser ovenfor myndigheter og skal fronte bransjens interesser i saker som angår oss. Vi bidrar i utformingen av nasjonale og internasjonale krav og forskrifter, og vi forenkler medlemmenes hverdag ved å tilby verktøy og hjelpemidler som tolker kravene og omformer dem til praktisk arbeid.

Gjennom vår tilknytning til Byggenæringens Landsforening (BNL) og Næringslivets Hovedorganisasjon (NHO) arbeider vi i fellesskap med å forme fremtiden og styrke byggenæringen og næringslivet.

**Kvalitet**

Norsk Trevare jobber for bedreoffentlig tilsyn og produktkontroll. Vi er opptatt av at norske kunder og forbrukere skal være trygge på kvaliteten på de produktene de kjøper, og at de blir gitt korrekt og tilstrekkelig informasjon.

Norsk Trevare skal være en aktiv pådriver for medlemmenes interesser i utviklingen av nye forskrifter. Vi tilbyr et svært prisgunstig kvalitetssystem til medlemmene våre som er spesielt oppbygd for trevareindustrien.

**Teknologi**

Den teknologiske utviklingen er i rivende utvikling. Som bransjeforening skal vi ligge i forkant. Vi skal videreformidle relevant informasjon og kompetanse.

**HMS**

Systematisk HMS arbeid gir fornøyde ansatte som bidrar til fornøyde kunder. Vi tilbyr lovpålagt HMS kurs svært prisgunstig for våre medlemmer. Vi tilbyr også tilpasset HMS gjennomgang i bedriften. Dette kan være nyttig før Arbeidstilsynet kommer, eller dersom du allerede har hatt tilsyn, kan vi hjelpe deg med hvordan du best løser pålegg.

**Synliggjøring**

Norsk Trevare skal bidra til å gjøre bransjen mer synlig i samfunnet. Vi jobber både med fagpresse og forbrukerstoff.

**Godt norsk**På trevare.no har vi en medlemsbase hvor forbrukere kan søke opp trevarebedrifter både geografisk og etter produktområde. Som medlem hos oss har du eksklusiv rett til å benytte Norsk Trevares logo i ditt markedsmateriell

**Medieovervåking**  
Vi overvåker pressen for hva som skrives om bransjen og våre medlemmer.

**Lokalforeningene**

I Norsk Trevare har vi 11 lokalforeninger. Lokalforeningene er selvstyrte, og møtes med jevne eller ujevne mellomrom. I lokalforeningene er hensikten å skape et lokalt nettverk. De fleste arrangerer bedriftsbesøk og ulike temamøter gjennom året. Dette er en møteplass for å diskutere lokale muligheter og utfordringer. Studieturer og lokale kurs settes også opp jevnlig.

*"Bare ved å være med på lokalforeningens juleavslutning, skaffet jeg meg oppdrag for 200.000 kroner, på en ellers rolig årstid for oss" Kjersti Gulliksrud, Design & 3 Interiør.*

**Statistikk**

**TREnder**

I Norsk Trevare følger vi bygge- og trevare trendene tett. Vi følger med på hva som importeres til Norge, og hva vi selv produserer av trevarer. Hver måned sender vi ut bransjestatistikk. Kvartalsvis og årlig publiserer vi også større rapporter med oversikt over bransjestatistikk og prognoser. I bransjestatistikken samarbeider vi med Prognosesenteret.

**Lønn og lønnsomhet**

Som medlem i Norsk Trevare har du også tilgang til NHO verktøyene "Lønnsstatistikk for funksjonærer" og "Lønnsomhetsanalyse" , som gir en grafisk fremstilling av hvor lønnsom bedriften er, sammenlignet med andre NHO-medlemmer i tilsvarende bransje, størrelse og fylke.

**Juridisk bistand**

BNL er en viktig støttespiller i din bedrift. Advokatene her er spesialister i arbeidsrett og de svarer gratis på arbeidsgiverspørsmål for alle våre medlemmer.

Kollektiv arbeidsrett omfatter bl.a. tarifforhandlinger, forståelse og tolkning av hovedavtale, samt tariffavtaler og tvister for Arbeidsretten. Konsultasjon kan foregå både per telefon, e-post og/eller gjennom møter med bedriftene. Advokatene holder også jevnlig kurs. Alle Kontaktinformasjon finnes på bnl.no/ansatte.

**Annen bistand**

Videre tilbyr vi inntil 6 timers juridisk bistand innen generell forretningsjus, avtalerett, kjøpsrett og reklamasjonssaker. Våre medlemsbedrifter kan få konsultasjon innen bl.a. avtaleskriving, hjelp ved reklamasjoner og erstatningskrav fra kunder.

Norsk Trevare har også utarbeidet en rekke skjema/ avtaleforslag som kan lastes ned på lukkede websider gratis for våre medlemmer.

***"****Rettsmeklingen med Norsk Trevares advokat sørget for en innbetaling til oss på kr 130.000 av et krav på ca 200.000. Uten juridisk bistand hadde utbetalingen blitt 0. Med en omsetning på 3 mill, betyr det ca 3 % av årsomsetningen vår. Så medlemsfordelene kan bety en del kroner."*

**Forsikring og Pensjon**

Mange av medlemmene våre sparer faktisk inn hele medlemskontingenten bare ved å tegne yrkesskadeforsikringen vår, som koster 1609 kr per ansatt.( 2013)

**Person**

**Yrkesskadeforsikring** er en lovpålagt forsikring som alle arbeidsgivere plikter å tegne for sine hel- og deltidsansatte. Forsikringen gir erstatning for skade/sykdom som påføres arbeidstakeren under utøvelse av sitt arbeid, i arbeidstiden og på arbeidsstedet.

**Fritidsulykkesforsikring** er ikke lovpålagt, men er et tillegg til yrkesskadeforsikringen for å bedre de ansattes personforsikringer. Forsikringen har tilnærmet samme erstatningsutmåling som yrkesskadeforsikring, men gjelder ikke ved sykdom. Forsikringen dekker de ansatte ved ulykke hele døgnet. Dette er en kollektiv ordning.

**Gruppeliv** utbetales ved død uansett årsak. En meget gunstig livsforsikring, som koster 1094 kr pr. ansatt (premie 2013). Dette er en kollektiv ordning

**Behandling** er en privat behandlingsforsikring som er et supplement til det offentlige helsevesen, slik som privat pensjon betalt av arbeidsgiver er til folketrygden.

## OTP er en obligatorisk tjenesteperson, Denne pensjonsordningen skal gi deg et tillegg til folketrygden ved at din arbeidsgiver innbetaler et månedlig innskudd.

**Skadeforsikring**

**Industriforsikringen** er en skade- og ting forsikring som dekker blant annet maskiner, inventar, løsøre, samt varelager og bygning. Ansvar og avbrudd kommer inn også inn under her.

**Næringsbil** er en gunstig avtale med fri kjørelengde og ingen bonustap ved skade.  
En bil under 3 tonn koster 5944 kr. (pris 2013)

**Reise** er en helårs reiseforsikring for forsikringstaker inkl. famille på tjeneste-/ferie og fritidsreiser.

www.glatre.no/trevare gir deg full oversikt

**Øvrige medlemsfordeler**

Gjennom gode medlemsfordeler er det store penger å spare. Vi kan tilby en rekke prisgunstige tilbud for våre medlemmer innen bl.a. drivstoff, arbeidsklær, telefoni, bredbånd osv. På trevare.no/ medlemsfordeler finner du full oversikt.

**Bli medlem**

**Hvor mye koster det å være medlem?**

Kontingenten består av to deler; kontingent til Norsk Trevare og kontingent til NHO

**Kontingenten til Norsk Trevare**2500 kr +   
0,6 promille av bedriftens omsetning +   
1,1 promille av bedriftens lønnsgrunnlag +

**Kontingent til NHO**1,05 promille av bedriftens lønnsgrunnlag (når bedriften ikke er bundet av tariffavtale)

**Eksempel:**

Tromsø Trevare og snekkerifabrikk hadde en omsetning på 10 mill kr i 2013 og totale lønnsutgifter på 1 mill kr

2500 kr +   
6000 kr + (0,6 promille av omsetning)  
1100 kr + (1,1 promille av lønnsgrunnlag)  
1050 kr + (1,05 promille av lønnsgrunnlag)

***Totalt 10.650 kroner vil medlemskontingenten koste i 2014***

**Hvordan bli medlem?**

På trevare.no kan du enkelt bruke vårt elektroniske innmeldingsskjema

|  |
| --- |
| **Norsk Trevare**  Næringslivets Hus, Middelthuns gate 27, 0368 Oslo  Telefon 23 08 80 00  post@norsktrevare.no  www.trevare.no |